
Raportaro de 


Funkciado de la Plenum-Komilalo. 
— Nenia ŝanĝo okazis en la konsisto 
de la Direkcio (6 K-doj el Parizo); 
depost la likvido de 1’Administracio 
en Lajpcig K-do Lerĥner ne plu 
estas P.K.-ano. 

La Direkcio regule kunsidis ĉiu- 
dusemajne k ne estis opinia mal- 
konsento pri la decidoj faritaj. K-do 
Kaŝon (Cachon), pro tio ke li loĝas 
eksterurbe, ne ofte povis ĉeesti la 
kunsidojn ; tamen li aprobis la decid- 
ojn laŭ la protokoloj, kiujn li ricevis. 
Pro la baldaŭa finiĝo de la mandato 
de la nuna P.K. ni ne okazigis elek- 
t.on de anstataŭanto por tiu K-do. 

Eleldo de novaP.K. — Ni publikigis 
alvokon konforman al la Statuto en 
la n-ro 402 de « S-ulo », limigante la 
sinanoncon de kanditatoj ĝis la 5. 
majo 1933. En la n-ro 405 ni devis 
sciigi, ke ne prezentiĝis iuj kandidatoj 
k ni plilongigis la limtempon por 
sinanonco ĝis nedifinita dato. Pro 
tio, ke K-do Lanti nepre volas fordoni 
sian gvidpostenon, la nuna P.K. ne 
renovigis sian kandidatecon. 

Generalaj laboroj. — La gvidado 
en ĉi tiu periodo estis aparte malfa- 
cila pro la ekrego de 1’nacisocialismo 
en Germanio, sekve de kio ni devis 
translokigi senprokraste el tiu lando 
la administracion k ankaŭ ŝanĝi la 
prcsiston. Parto de la librostoko estas 
transkondukita al Parizo; grandan 
parton bonvolis ankaŭ deponi niaj 
K-doj en Stokholmo, kiuj pro tiu 
faro estas speciale dankindaj. La 
translokigo okazis glate, t.e. nenia 
materialo (libroj, librotenado, ktp.) 
perdiĝis. Sed altaj estis la transport- 
k dogan-kostoj. Krome restis en 
Lajpcig skribmaŝinoj, adresil-maŝino 
k muliobligilo, kiujn ni ne povis 
venigi al Parizo. SAT perdas sekve 
tamen en ĉi tiu malfacila periodo... 

Ce la ŝanĝo de 1’presejo ni bavis 
neantaŭvideblajn malfacilojn. La 
unoa, al kiu ni transdonis la laborojn, 


la Plenum-Komitato de SAT 

(1932 - 1933 ) 


A. Raporto de la Direkcio 

sufiĉe granda entrepreno, kiu presadis 
jam multe en esp-o, — sed ne gaze- 
tojn, nur librojn — laboris kun tiaj 
prokrastoj, ke la gazetoj aperis tute 
malregule k la tuta administra apar- 
ato suferis pro tio. Speciale ĉagrene 
estis por ni, ke la ekspedo de « La 
Lernanto ” por esti ablonata al la 
sveda LEA-organo, okazis kun granda 
prokrasto k kaŭzis apartajn elspez- 
ojn k gravan domaĝon al la tieaj 
K-doj. Ni konstatas, ke la presisto 
trompis nin komplete, mensogis pri 
la datoj de fekspedo k fuŝis ĉiurilate. 
Ni tiam (en majo) decidis pri refoja 
ŝanĝo de 1’presejo. En Parizo la 
prezoj estas tro altaj ; ni devis 
klopodi ĉe provincaj presejoj. Nun 
la presado okazas en Annemasse ĉe la 
landlimo de Svisio. Nenian kulpon 
bavas pri la prokrastoj redakcio k 
administracio. 

Ni volas ĉi-loke ankoraŭ esprimi 
nian kontenton pri la preslaboro 
farita de la presejo Vetig, kie oni 
prizorgis niajn presaĵojn kun SAT- 
aneca spirito. Estu ĉi-okaze menciite, 
ke K-do Oskar Vetig, kiun la par- 
toprenintoj ĉe la Ŝtutgarta Kongreso 
bone memoras, estas jam delonge en 
Hitlera intemigejo k estas tre kruele 
traktata. K-dino Vetig povis rifuĝi 
en Vienon. 

Adminislracio. — Ekde 1. aprilo 
1933 fakte la administraj laboroj estis 
farataj grandparte en Parizo (de 
K-doj Banmer k Bartelmes). K-do 
Lcrbner, kiu ĝis tiam prizorgis la 
tutan administran laboron, restis 
dungita ĝis la 31. majo 1933, k 
parto de la salajro estis pagata al li 
ankoraŭ ĝis mezo de junio 1933, laŭ 
propono de la Admin. Komisiono en 
Lajpcig. 

Ci lasta raportis regule al la Direk- 
cio pri la stato de 1’administracio k 
gvidis la likvidon de 1’administrejo 
en Lajpcig. Tamen detala kontrolo pri 
materialo k kontoj okaze de la trans- 
lokigo al Parizo laŭŝajne ne estis 


farata de la komisiorianoj, k la sen- 
ŝarĝigo donata tiurilate, povas havi 
nur formalan valoron. 

Redakcio. — K-do Bartebnes restis 
dungita por prizorgi la redaktajn 
laborojn sub la gvidado de K-do 
Lanti; poste K-do B. prizorgis ankaŭ 
la administrajn laborojn rilatajn al 
la gazetoj. Depost la deviga ŝanĝo de 
1’presisto la korektlaboroj de 1’redak- 
toro fariĝis pli malfacilaj, k ĉiu 
presprovaĵo devis esti korektata du- 
foje ĉe la nova presejo. Inter- 
konsente kun la Direkcio eldoniĝis 
kelkaj specialnumeroj (la 400-a, la 
maja S.R.) k duobla n-ro de S. R. por 
junio-julio sekve de la malfaciloj. 
kiujn ni havis per la ŝanĝo de Ia 
presejo. 

Konlrol-Komilaio ne funkciis dum 
la tuta jaro. La en Ŝtutgarto elek- 
tita sekretario, K-do Z. el Chemnitz 
(Germ.), jam frue sciigis nin pri 
nepovo plenumi la akceptitan taskon, 
pro senlaboreco k mizerstato. La 
Kongreso devoS zorgi pri anstataŭant- 

oj- 

Rilatoj kun L.E.A. — Tiuj L.E.A., 
kiuj jam ĝis nun agis konforme al la 
Gotenburga Konvencio (precipe la 
nederlanda, sveda k franclingva), 
daŭrigis siajn amikajn rilatojn kun 
SAT. Por plifirmigi tiujn rilatojn 
estis, kiel oni memoras, proponita en 
Ŝtutgart la realigo de projekto, ce- 
lanta liveradon devigan de « S-ulo » 
al la LEA-anaroj. La iniciatintoj 
mem, SEA-estraro, kiu jam principe 
k en la detaloj estis akceptinta la 
efektivigon, pro la novaj cirkonstanc- 
oj en Germanio devis rezigni. Nur 
la Nederl. LEA depost julio 1933 
realigos la planon, k ĉiuj NFLE-anoj 
ricevos ekde julio «S-ulo » n. La 
ceteraj aŭ ne ankoraŭ decidis aŭ 
malakceptis (F.E.O.) — pro la kotiz- 
plialtigo ligita kun ĉi tiu afero. La 
Pariza FEO-grupo tamen akceptis la 

projekton por sia meinbraro (ekde 
jan. 1934). 

La aŭstria LEA (ALLE), kvankam 
ĝi formale akceptis la Gotenb. Kon- 
vencion, neniel plenumis ĝiajn punkt- 
ojn. Okazis nenia varbo por SAT en 
ĝia organo « La Socialisto »; male, 
aperis diversaj malrekomendaj artik- 
oloj k tiaj. kiuj preparis la skismon 
k kreon de propra Intcrnacio. Ni 
konstatas ĉi tie publike, ke de nia 
flanko nenio okazis por motivigi la 
skismigan agadon. Neniaj artikoloj 
estis rifuzataj. La proponoj de ALLE 
estis larĝe diskutataj ĉe la XII-a 
Kongreso ; la granda plimulto malak- 
ceptis tiujn proponojn : laŭ ĉia demo- 
kratia regulo do la malplimulto estus 
devinta sin klini, anstataŭ surpaŝi la 
skismigan vojon, imitante la pli 
fruajn skismulojn. 

Estu notite ĉi tie, ke la malvar- 
badon de ALLE ni provis kompensi 
per intensigita varbado en Aŭstrio. 
Tie ekfunkciis ĉefperanto, kiu livera- 
dis al ni adresojn de aŭstriaj ne-SAT 
anoj, al kiuj ni sendis varbilojn ktp. 
Laŭ lia raporto, ĉefe la terura mizer- 
stato de la aŭstriaj K-doj malebligas 
la aliĝon al SAT. 

Eldonagado. — Dank’al la helpo de 
la Ned. FLE-Libro-Servo aperis Gvi- 
dilo Ira la Esperanto-Movado (de 
Bruin), Fremdvortoj en Esperanlo (Ne- 
ergaard), ĉi lasta ankaŭ helpe de 


individuaj antaŭmendoj ; plie aperis 
per mono kolektita de anarkistaj 
K-doj Liberecana Socio. Por povi 
aperigi Ia libron de Blumental pri 
« liberigo de l’mon- k interez-regado », 
ni bezonus multe pli da antaŭmendoj 1 . 
Ni havas ankaŭ multajn aliajn pres- 
pretajn manuskriptojn, kiuj ĝis nun 
ne povis esti eldonataj pro manko de 
mono. Por la dua eldono de Ia « Plena 
Vortaro » ni havas ankoraŭ nenian 
financan bazon. 

Ankaŭ la Jarlibron aperigi mal- 
permesis la financa situacio, k cetere 
ankaŭ ne oportunas pro la cirkon- 
stancoj en Germanio (estus tro da 
sennomuloj en tiu adresaro !). (Vd. 
pri tio n-ron 405.) * 

Kongres-preparo. — La decido pri 
elekto de Stokholmo kiel kongres- 
urbo de la XIII-a okazis laŭ la 
rekomendo de la pliinulto en la 
ŝtutgarta Kongreso. La Organiza 
Kongres-Komitato laboris inter-kon- 
sente kun ni. Aperis en «S-ulo » 
multaj komunikoj pri la stato de 
1’preparlaboroj same kiel interesaj 
artikoloj pri la kongresurbo, ktp. 

Ftesurno pri la situacio. — La 
statistikoj, kiuj aperos cn la venonta 
n-ro, permesos mezuri la progresojn k 
malprogresojn faritajn depost la lasta 
jaro. Ni devas substreki, ke la situa- 
cio multe plimalboniĝis per la situa- 
cio en Germanio, k ke la K-doj el la 


landoj, kie regas ankoraŭ la demo- 
kratio, devos ankoraŭ multon fari, 
por ke la perdoj ekvilibriĝu. Oni 
devas pripensi, ke nun en pli k pli 
da landoj SAT renkontas malfacil- 
ojn : la cirklo de la diktaturlandoj 
pli k pli larĝiĝas. Se en Sovetio tamen 
kelkaj K-doj sukcesis gardi la kontak- 
ton kun nia Asocio, tio okazis cn 
plej malfacilaj k penigaj kondiĉoj k 
nur helpe de artifikaj rimedoj sufiĉe 
elspezigaj. Kun bedaŭro ni devas 
konstati, ke la malpermeso al niaj 
multnombraj — necesas ja substreki 
— amikoj en tiu lando esti en niaj 
vicoj k legi niajn organojn, restis 
absolute severa. Tamen ekzistas kor- 
aj ligoj, kiuj neniam disŝiriĝas, k eĉ 
sub la distorda masko de la IPE-aj 
bultcn-informoj niaj amikoj sciiĝas, 
ke nia Asocio vivas k restas sur sia 
batalposteno. 

Pri Germanio ni ne povas doni 
definitivan bildon. La malmendoj ĝis 
nun faritaj ne estas ĝeneralaj, sed 
nur sporadaj. Tamen pri tio ni ne 
havas grandan optimismon rilate al 
la estonto. 

La ĝojigaj progresoj de nia movado 
en Nederlando k ankaŭ iom alie 
k precipe la decido de la Ned. 
LEA pri abonigo de sia tuta anaro 
al nia oficiala organo «S-ulo» estas 
tamen kuraĝigaj signoj k rajtigas 
gardi la esperon por la estonto. 

(Daŭrigota.) 


XIII-a Kongreso de SAT en Stokholmo 

(5-a — 10-a de aug. 1933). 



Kvina komuniko 

Tendaro : Fine OKK sukcesis 
solvi la demandon pri_ tendaro. Gi 
liavos lokon ĉe Elta (Alta) sude de 
Stokholmo. Proksime de akvo k kun 
multaj diversaj komunikiloj por atin- 
gi ĝin. Ni esperas, ke la Gck-daro 
estos kontenta. 

Loĝejoj : Kelkaj el la Gek-doj 
anoncis loĝejojn, kiuj estos disponi- 
gataj tute senpage. Tamen estas nur 


malmultaj. La plejmulto povos trovi 
komfortan loĝejon por po 1, 25 kr. 
tage. OKK tamen, tuŝante tiun ĉi 
problemon, kun bedaŭro konstatas, 
ke la aliĝoj ankoraŭ ne venis en tia 
kvanto, ke oni povus riski plurajn 
paŝojn por akiro de pli multaj tiaj 
loĝejoj. Temas ja pri devo, kiam oni 
kontraktas pri tiaj aferoj k OKK ne 
volas riski grandajn sumojn por tio. 
Ni jam alvokis en la anlaŭa n-ro por 
tuja aliĝo, se oni deziras havi mal- 
mullekostan loĝejon. 

Nature ekzistas ankaŭ hotelaj ĉam- 
broj, sed ili estas pli multekostaj : 
2,50 kr. por plena tago (k pli alte). 
En hotelo « Elim » estas esp.-paro- 
lanta K-dino. 

Gvidlirro : Kune kun ETK (Tu- 
rista Komisiono) ni eklonos specialan 
gvidlibron tra Stokholmo, kiu indi- 
kas la vidindaĵojn de Stokholmo k la 


1 Ni ricevis ĝis nun 68 antaŭmendojn jc tiu 
libro : 300 pagataj antaŭmcndoj estas inini- 
mume bczonataj. Prezo : 9.— fr. fr. 


horojn, kiam oni povas viziti ilin; 
plie ĝi enhavos historian priskribon. 

Konferencoj : Ni petas insiste al 
la Gek-doj, kiuj volas aranĝi spe- 
cialajn frakciajn k metiistajn kunsid- 
ojn k konferencojn, senprokraste scii- 
gi tion al OKK, ĉar ankaŭ pri tiu 
afero la antaŭlaboro devas esti farata 
kiel eble plej baldaŭ. 

Ekspozicio : A1 Gek-doj, kiuj havas 
specialaĵojn, ni petas aŭ donaci aŭ 
pruntedoni por la ekspozicio, kiu 
nature devas esti kiel eble plej 
ampleksa, por pruvi al la laboristaj 
gvidantoj k al la publiko, ke nia 
lingvo enpenetris en ĉiuj medioj de 
la socio. Bonvenaj estas ankaŭ gazet- 
oj, speciale el pli ekzotikaj landoj k 
el Balkanlandoj, krome ĉiaspecajn 
turist-broŝurojn k.a. aferojn ni danke 
akceptas. 

Grave : Ne prokrastu vian anon- 
con pri partopreno ĝis la lastaj tagoj 
antaŭ la kongreso. Aliĝu jam nun, 
se vi deziras havi loĝejan avantaĝon. 

Proksimuma Programo 

Sabale, la 5 -an de aŭg.: Akcepto de 
la kongresanoj ĉe trajnoj k ŝipoj. 

Je la 8-a h. Malfermo de la akcepte- 
jo en Domo de 1’popolo, Barnhus- 
gatan 14. 

Je la 11-a h. Kunveno de IFETT. 

Je la 14-a h. Unua lekcio de Lab. 
Altlernejo. 

Je la 19-a h. Interkonatiĝa vespero. 

Dimanĉe, la 6 -an de aŭg. je la 
12.30 h. Kolektiĝo sur la norda 
relvoja placo (proksime dela kongres- 
ejo) por fotografado. Poste marŝo al 
Remparo (Skansen) tra la urbaj 
stratoj. En la liberaera muzeo Rem- 
paro okazos paroladetoj de fremd- 
landaj K-doj kun svedlingva traduko. 

Poste sekvos koncerto de Tramist- 
ara orkestro k studvizito al la vidind- 
aĵoj en Remparo sub gvido de 
Stokholmaj K-doj. 

Je la 19-a h. Solena malfermo de 
la kongreso en la salonego de Koncer- 
ta domo, kie okazos koncerto de 
orkestro de A.B.F., kanto de « Kanto- 
birdaro », orgenaj solaĵoj de direktoro 
Patrik Vretblad, paroladoj de K-do 
Lanti, (evtl.) de svcda ministro el la 
socialista registaro nuna, kongresko- 
mitata prez. K-do Ernst, Eriksson. 
Mallongaj salutparoloj de politikaj 
k faksindikataj gvidantoj. 

Lunde, la 1-an de aŭg. je la 9.30 h. 
Malfermo de la unua laborkunsido. 
Elekto de prezidantaro, sekretarioj, 
proponkomisiono k.a. Salutvortoj de 
reprezentantoj el la landoj ĉeestan- 
taj. Lego de jar- k revizia raportoj k 
diskuto pri ili. 

Je la 12-a h. Manĝopaŭzo. Malka- 
raj manĝoj en Normakafejoj. 

Je la 14-a h. Konferencoj de 
frakcioj socialista, anarkista, senna- 
ciista k komunista. 

Je la 19-a h. Honora akcepto ĉe 
la urbestraro en la ora salono de 
Urba domo. La kongreson salutos 
unu el la urbaj prezidantoj, sekvos 
speciala programo, la urbo donos 
manĝon al la kongresanoj, okazos 
kanto, muziko ktp. 

Marde, la 8 -an de aŭg. Je 9.30 h. 
Dua laborkunsido. Daŭrigo de la 
traktoj pri la agadraportoj k propon- 
oj alvenintaj. 

12-a h. Manĝopaŭzo. 

14-a h. Tria laborkunsido. 

18-a h. Lekcioj pri Kooperativa 
Asocio Sveda. 

20-a h. Konferencoj de metiistoj. 
Getere libervole. 

Merkrede, la 9-a/i de aŭg. Je 9.30 h. 
Kvara laborkunsido (Lekcioj ev.). 

12-a h. Manĝopaŭzo. 

14-a h. Studvizito al Konsum-bak- 
ejo k al la Lumafabriko. (Laŭ grupoj). 

20-a h. Kunsidoj k konferencoj 
de frakcioj k metiistoj. 


Jaŭde, la 10-an de aŭg. Je 9.30 h. 
Studvizito al Gustavsberg por pri- 
studo de la tiea porcelanfabriko. 
Vojaĝo per ŝipo tra la plej bela 
parto de PStokholma arkipelago. 
Dumvoje restado du horojn en Tolla- 
re, kie samtempe okazos paca konfe- 
renco. Reveno en la urbon denove 
ĉirkaŭ la 20-a h. 

Vendrede, la 11-a/i de aŭg. Post- 
kongresaj ekskursoj (se anoncos sin 
sufiĉa nombro da K-doj. Marŝo al 
vidindaĵoj en Stokholmo sub gvido 
de Stokholmaj K-doj). Interalie « La 
dometaro », kiun laboristoj mcm 
konslruas helpe de la urbo, Kooper- 
ativaj domegoj, ktp. 

Se sufiĉa nombro sin anoncos, 
okazos gimnastiko ĉiumatene perc de 
Laborista Altlernejo. 

Tiun gimnastikon gvidos K-do Paul 
Neergaard, Kopenhago, kiu ankaŭ 
prizorgas la Laboristan Altlernejon. 

Poŝtoficejon starigos la koncerna 
instanco en la granda halo de Domo 
de Ppopolo (apud la akceptejo), kun 
speciala stampilo. Esperanto-paro- 
lanta deĵoristo. La poŝtoficejo pri- 
zorgos ĉion rilate al poŝtaj aferoj. 

Bankaferojn traktos Soderman- 
lands Enskilda Bank, kies filio G. 
estas apud la kongresejo, k en kiu 
deĵoros multlingvulo, 


3-a listo de aligintoj 

48 David -Klasson, Mantorp, Svedio. 

40 Leendert de Ilaan, Schicbroek, Nederl. 

50 V. Bonde, Falun, Svedio. 

51 A. de Vries, Ainslerdam, Nederl. 

52 E. Gans (gastino), Amsterdam, Nederl, 

53 G. Dodebier, Apeldoorn, Nedcrl. 

54 M. Medema, Borger, Nederl. 

55 A. J. Bienefelt, Delft, Nederl. 

56 Frans ten llagen, Ainsterdam, Nederl. 

57. Gerardo Hoelofs, Amsterdam, Nederl. 

58 Jacob Koomen, Assendelft, Nederl. 

59 Fritz Johansson, HOganas, Svedio. 

60 Carl H. Johansson. Falkdping, Svedio. 

61 (Gastino) Eva Julin, Stockholm, Svedio. 

62 Teodor Julin, Stockholm, Svedio. 

63 John Berglund, Umei, Svedio, 

63 K-dino Margaretha Almqvist, Oslo, Nor- 
vegio. 

65 Einar Gabrielsen, Oslo, Norvegio. 

66 Martin MuribO, Oslo, Norvegio. 

67 Arthur Solberg, Oslo, Norvegio. 

68 ThorbjOrn Smŭdahl, Oslo, Norvegio. 

69 Monrad Sundsby, Oslo, Norvegio. 

70 Adolf Sŭrcnsen, Oslo, Norvegio. 

71 K-dino Augot Ween, Oslo, Norvegio. 

72 Koc Vaclav, Plzen, ĉefioslovakio. 

73 Hans J. Honeder, Linz, Aŭstrio. 

74 Franz Mittermayer, Linz, Aŭstrio. 

75 K-dino Marie van Essen, Marken-Binnen, 

Nederl. 

76 Johano Lok, Amsterdam, Nederl. 

77 Paulo Meyer, Parizo, Francio. 

78 E. Larsson, Spanga, Svedio. 

79 K-dino Maria Larsson, Spanga, Svedio. 

80 Erik Olsson, Landskrona, Svedio. 

81 K-dino Stina Persson, Stockholm, Svedio. 

82 Gudm. Sŭderstrŭm, Stockholm, Svedio. 

83 Valfrid Nordlŭf, Stockholm, Svedio. 

84 E. GlOckner, Skoghall, Svedio. 

85 Axel Eriksson, Stockholm, Svedio. 

86 Hild. Hvnolf, Falun, Svedio. 

87 D. Versluis, Zvvolle, Nederl. 


88 J. Lievestro, Zwolle, Nederl. 

89 A. Veen, Amsterdam, Nederl. 

90 K-dino M. Veen, Amsterdam, Nederl. 

91 G. Bouchard, Cenevo, Svisio. 

92 Elsa Lindberg, Stoekholm, Svedio. 

93 Karl Karlsson, Nvnashamn, Svedio. 

94 J.M. Kerr, Denver Colo., Usono. 

95 M.M. Weber, Denver Colo., Usono. 

96 Willy Burgemeister, Warnsdorf, ĉeĥoslov. 

97 Birger Karlsson, Amal, Svedio. 

98 E.A. Karlsson, Stockholm, Svedio. 

99 Evert Lord, Varberg, Svedio. 

100 Joel Sulskv, Luton, Anglio. 

101 P. Krijt, Amsterdam, Nederl. 

102 J.W. Minke, Amsterdam, Nederl. 

103 Annie Cachet, Amsterdam, Nederl. 


Vivu la neŭtralismo ! 

Ni represas hodiaŭ ĉi iiun arti- 
koleton, kiu aperis siatempe en 
« S-ulo » k poste en « Vortoj » (p. 73), 
ĉar ni opinias ĝin denove tre aktuala 
en la nuna momento, konsidere la 
situacion en Germanio. — Ited. 

Oni jam alentigis min pri neceso ne 
tro paradoksi en miaj diroj. 

Tule prave! 

Sed la vivo, la fakloj ne malofte para- 
doksas. Kaj ni devas atenti la vivon, la 
faktojn... 

Sendube la plej « orlodoksaj » mark- 
sisloj konsentos, se mi aserlas, ke la 
socia vivo estas sinsekvo de kontraŭ- 
diroj. Ne ekzislas absolulaj veroj, krom 
eble en la abstrakla, matemalika kam- 
po. Veroj ĉiam rilalas al lempo, loko, 
forlo, cirkonslancoj, ktp. 

Sed sufiĉe da ĉirkaŭfrazoj ! Mi 
simple inlencas krii: Vivu la neŭtra- 
lismo ! Jen cinika konfeso pri « revi- 
zemo »4 

Bonvolu latnen ne tro rapide fin- 
juĝi pri liu mia « krimo »L.. 

Vero estas, ke en la landoj, kie regas 
blanka leroro, nia SAT-movado ne 
povas malvolviĝi normale. Tie « S-ulo » 
k aliaj SAT-eldonafoj ne povas eniri 
libere. Sufiĉas esti posedanto de mem- 
brokarlo de nia Asocio por esti sus- 
peklala, arestata, malliberigata. 

Nu, ĉu do ni sirnple notu la fakton 
k rezignu ? Eslus tule maltrafa opor- 
lunismo ! Kie SAT estas malperme- 
sata, kie niaj anoj ne povas kolektiĝi 
sub nian ruĝan flagon, tie ili devas 
ŝirmi sin per la nure verda ; ili devas 
partopreni la neŭlralan, burĝan, eĉ 
faŝislan esperanlan movadon... 

Ne gravas, se laborislo ricevas esper- 
antan instruon de paslro, de faŝisto. 
Esperanto estas ilo, — ilo nepre necesa 
por la emancipo de nia klaso. Oni do ne 
timu ricevi ĝin de malamikaj manoj. 
La ĉefafo eslas posedi la ilon k 
scipovi lerle ĝin uzadi. Aliiĝos la 
cirkonstancoj en la blankaj landoj ; 
venos cerle la lago, kiam eslos eble 
utiligi malkaŝe la akiritan k bone 
akrigilan ilon por niaj klasaj celoj. 


1 Aludo al riproĉoj faritaj ĉe la Lajpciga 
Kongreso. — E.L. 

Kiuj ne komprenas iion , kiuj krias: 
« For la neŭtralismon ! » en la teror- 
landoj, tiuj, en plej bona okazo, estas 
blindaj fanaiikuloj, aŭ simple provok- 
istoj... 

La vera kuraĝo ne konsistas el fan- 
faronafoj ; vera heroo ne oferas sen- 
bezone sian vivon ; tnale li ŝirmas 
zorge sian bruston por batali venke, 
kiam la cirkonstancoj fariĝos favoraj. 

La vera kuraĝo ankaŭ estas diri la 
veron, eĉ kiam lio povas domaĝi al la 
verdiranlo... 

Sed, kompreneble, ju pli la cir- 
konslancoj devigas nin rezigni provi- 
zore niajn principojn en la blankaj 
landoj, despli ni devas rigore apliki 
ilin tie, kie regas ankoraŭ la burĝa 
demokralio. 

Vivu la neŭtralismo ! tie, kie nia 
obeinda, sed ne obeebla agilvorto: 
« For la neŭtralismon! » riskas detrui 
lute la esperantan vivon... 

25-VII1-1929. E. L. 


TRA LA ESPERANTA GAZETARO 


Ne sufiĉas krii devizon « Proleloj de 
la mondo unuigu vin «... 

En « Juna Esperantisto » (n-ro 4) 
Ftudolphus skribas pri la nuna ne- 
prospcro de esp-o en Sovetio, nominte 
kiel plej gravan faktoron la ins- 
strumetodon : « ... Dua grava faktoro 
estas la manko de esp. gazetoj en 
Sovetio. Se ni rigardas eksterlanden, 
en ĉiuj landoj ekzistas aro da div. 
esp. eldonoj, diversaj periodaj lega- 
ĵoj. Sed en Sovetio... ekzistas nur 
«Bulteno de SEU » aperanta ĉiu- 
monate, sed fakte ĝi aperas kun mal- 
frueco dum 2-3 monatoj. Jes, estas 
unu ĵurnalo, sed tute rusa kun nomo 
« Internacia Lingvo », sed ĉi legaĵo 
estas taŭga nur por plenaĝuioj, sed 
ne por junularo aŭ komencantoj... 
Kaj tria faktoro, la malbonaj cir- 
konstancoj. Kaj malfavora atente- 
mo al esp-o : oni ĉiam preferas 
anglan, germanan,^ sed ne lingvon 
internacian... » — Ĉu Rudolphus do 
rekomendas krei pliajn enlandajn 
(sekve naciajn) esp. gazetojn ? Le- 
gante iiajn vortojn oni havas tiun 
imprcson. Manko de esp. gazetoj en 

Post unu Senisfejno 

aperos n-o 4/5 de «Sennacieca 
Revuo» kiel duobla numero kun riĉa 
enhavo bele ilustrita kiel ordinare. 
(Prezo : fr. 2.50). 

SED, ĉu vi jam zorgis pri larĝa 
disvastigo de la maja specialnumero 
de nia revuo kundukoiora titolpaĝo 
k valoraj artikoloj ? Tiu ĉi numero 
estas ankorau havebla por la prezo 
(ie 1.80 fr. por 1 ekz-o, 6 fr. por 5 
ekz.,^10.50 fr. por 10 ekz-oj. 

Administracio de SAT, 23, rue 
Boyer, Paris XX. 

Sovetio ? Nu, certe : oni fermis ja la 
landlimon kontraŭ mondskalaj esp. 
gazetoj, kiaj estas la SAT-organoj ! ! 

Optimismo... 

En artikolo de la « Majstro »(?!) x en 
« Frateco », monata gazeto por frate- 
ca vivo, n-ro 6, jenaj paroloj niaopinie 
iom riskaj, sed verŝajne akcepteblaj 
por kreduloj el la Frataro : « ... Nun 
ni estas en epoko, kiam la mondo de- 
nove kreiĝas. La mondo ordiĝos, k ni 
ĉiuj partoprenas en ĝia ordigo. La 
ordigo de la mondo jam estas de- 
mando de tagoj, ne de jaroj... » 

Kongreso kun « se »-o/. 

En « Ilungara Ileroldo », n-o 2, 
ni legas : « Hungara Esp. Kongrcso 
okazos somere en Nagymaros, se la 
vilaĝestraro invitos ĝin k se almenaŭ 
la kvarono de la komitatanoj de 
IIES k la membroj de aliaj hungaraj 
esperantistoj ( liel !) certigas sian par- 
toprenon ». 

Ni deziru, ke la vilaĝestraro ne 
hezitos, la komitatana kvarono estos 
mobilizebla k ke la aliaj esp-istoj 
ĉeestu ne nur kun siaj membroj, sed 
ankaŭ kun sia kapo, ĉar oni espereble 
ne nur dancos, sed ankaŭ kunsidos ! 

Post ŝlormo - zefiro. 

Sub tiu titolo « Bulteno de ĉeĥo- 
slovaka Lab. Ligo Esperantista» (apri- 
lo) konkludas pri la rezultoj de la 
Liga jarkunveno : « ... Iom post iom 
enradikiĝas en niaj vicoj la liber- 
pensado, la kritika spirito. Oni ko- 
mencas respekti Ia opiniojn de ali- 
pensantoj k provas lumigi ties impul- 
sojn per la unika instrumento, la 
senpasia racio ». 

Do, antaŭen, K-doj el Ceĥoslova- 
kio, por ke viaj klopodoj estu kronat- 
aj dc definitiva sukceso ! 

Konlraŭ la faŝismo ! 

En n-ro 3 (aprilo-majo) de « Arbei- 
der-Esperantisten » (Oslo) la Norv. 
Asocio de Esp. Laboristoj publikigas 
energian proteston kontraŭ la Hitlera 
reĝimo. Ankaŭ ĝi kontraŭstarigas (en 
nacia lingvo) leteron ricevitan de ger- 
mana K-do al la senhonta hipo- 
kritaĵo, kiu aperis en « Heroldo » 
rilate la situacion en Germanio. Ĉi 
tiu n-ro estas bele prezentita k la 
titolo estas presita ruĝkolore okaze 
de la Maja tago. 

Voĉo en la dezerlo... 

En « La Juna Batalanto » (majo), 
gazeto de junaj katolikaj pacistoj, 
aperanta en Kolonjo, jena kuraĝa k 
malkaŝa eldiro pri la stato en Ger- 
manio : «... La registaro silentigas 


1 Se ni bone memoras, la nomo de tiu en supra 
artikolo ncnomita « Majstro » — la kioma Majs- 
tro aŭ Mesio mondsavonta li estas ? — estas 
P. Danov. 


perforte ĉiun, kiu kuraĝas paroli », 
k pri la katolika junularo speciale : 
« ... seniluzie rigardante ĝin, ni kons- 
tatas, ke ni perdis batalon. Se nova 
milito prepariĝas, la katolika junu- 
laro en Gcrm. estos nek sufiĉe klar- 
vida, nek sufiĉe forta por eviti ĝin... 
nova mondkatastrofo trovos ĝin ne- 
preparita kiel 1914... » 

Favore konstrastas tiu malkaŝa ling- 
vaĵo kun la senprincipa servemaĉo de 
iu Teo Jung en la kolonoj de la 
«sendependa » organo de la esp. 
movado ! 

Kie la movado progresas. 

En la bonaspekta « Svenska Arbe- 
tar Esperantisten » (Sveda Lab. Espe- 
tantisto) estas ĉiam interesaj artiko- 
loj, parte en esperanto. Ankaŭ la 
recenza parto estas tre zorge pri- 
laborata. Kompreneble ĉi-jare multaj 
notoj k artikoloj rilatas la SAT- 
Kongreson. 


ĈE LA LABORISTAJ 

ESPERANT0-AS0CI0J 

La lilcvidiĝo de S.E.A. 

En la n-ro 404 de «S-ulo » ni 
sciigis,- ke Socialista Esperanlo-y\socio 
ŝanĝis sian nomon k fariĝis Socielo de 
Esperanlo-Amikoj. Hodiaŭ ni devas 
informi la legantojn, ke la organizo 
devis tute Iikvidiĝi. Komento super- 
lluas. « Revolucio » ja okazis en Ger- 
manio. . 

Ekzamenoj de la Nederlanda L.E.A. 

Partoprenis la unuan esp. ekzame- 
non aranĝitan de la Ekzamena Komi- 
tato de la Federacio de Lab. Esperan- 
tistoj, la 14-an de majo en Amster- 
damo, 57 personoj, inter ili 49 por la 
diplomo A (praktika diplomo) k 8 
por diplorno B (instrukapablo). 


Voĉoj el Germanio 1 

...26-V-33. Kara amiko ! Hodiaŭ 
mi ricevis vian bildkarton, por kiu 
mi kore dankas al vi. Viaj sciigoj 
tre interesis min, ĉar mi ĝis nun ne 
sciis ion pri la amika kontrakto inter 
Stalin k Hitler. Estas terure. Nekre- 
debla senkaraktereco ! En Germanio 
la kompartianoj estas mortbatataj, 
troviĝas en karceroj k internigejoj k 
tiuj uloj intertraktas amike. Oni po- 
vus malesperi ! ! 

K-dino, kiu oficas en sindikat- 
oficejo, rakontis al mi jenon : Si 
trovis sur sia labortablo inter aliaj 
aĵoj gazeton kun Ia titolo « Die Ak- 
tion ». Temas laŭdire pri jud-intelek- 

1 Ni atentigas la legantojn, ke pliaj voĉoj 
pri k el Gennanio aperos en la n-ro 4/5 de 
« Senn. Bevuo » (vd. anoncon !). 

tula gazeto german-k franclingva, 
kiu aperas nuntempe en Elzaso. Le- 
ginte ĝin dum la tagmeza laborpaŭzo, 
ŝi forbruligis la gazeton en la loĝejo 
de fratino, konsiderante, ke iu kolego 
pro malzorgo forgesis kaŝi aliloken la 
presaĵon. Sentime la K-dino reiris en 
la laborejon. Subite la faŝista komi- 
saro de 1’koncerna sindikato invadis 
la ĉambrojn k kriis : « Kiu forprenis 
mian gazeton ? » Nu, ĉiuj ĉeestintoj 
silentis, kio sekvigis, ke la komisaro 
minacis arestigi la tutan oficistaron. 
Tiam la K-dino konfesis, ke ŝi havis 
la gazeton k forbruligis ĝin. Tion la 
faŝisto pridubis k venigis kelkajn 
kriininalpolicistojn, kiuj ekkaptis ŝin. 
La K-dino estis transportata en la 
policoficejon, dum unu el la kriminal- 
policistoj iris en la loĝejon de ŝia 
fratino k traserĉis la fomtruon, for- 
portis la cindron k montris ĝin al la 
polica oficisto, kiu devis esploradi la 
K-dinon. Estis pruvite, ke ŝi diris la 
veron. Tainen ŝi ne tuj estis liberigata, 
ĉar... laŭ la dokumentoj, kiujn pose- 
dis la policistaro, ŝi estas kompar- 
tianino. Tute precize la policistaro 
estas informita pri la unuopaj okazin- 
taĵoj en la politika vivo de la koncer- 
na K-dino. Oni serĉis kaŭzon, por 
enkarcerigi ŝin, sed ne sukcesis, spite 
la provoko... 

A1 mi konata K-do dum la lastaj 
tagoj nur tial estas enkarcerigita, ĉar 
li antaŭ jaroj foje estis membro de la 
kompartio. Aliaj estas enkarcerigitaj 
dum kelkaj tagoj scn cito pri motivoj, 
do tre verŝajne nur pro tio, ke ili 
estis « rekomenditaj » (denuncitaj) de 
la karaj najbaroj. Speciale en laboris- 
taj kvartaloj Ia denuncado floregas... 

Interesos vin, ke en Germanio mo- 
mente estas disvastigata de la kom- 
partia opozicio (KPO) la unua bonega 
analizo pri la malvenko de 1’germana 
laboristaro k la direktoj por la neleĝa 
batalo kontraŭ la faŝismo. Tiu tezoj 
aperis en la teoria- organo « Kontraŭ 
la Fluon » (Gegen den Strom) n-ro 5, 
majo 1933. Estas germanlingvaĵo 
havcbla en Strasburgo. En la laborej- 
oj la proletoj kvazaŭ buŝkaptas ĝin 
kiel anseroj la pomkernaĵori. La nele- 
ĝaj periodaĵoj, cirkuleroj de 1’oficiala 
kompartio, kiujn mi sukcesis ricevi 
ĝis nun, estis absolute senvaloraj. Jes, 
mi legis ilin, sed estas kvazaŭ mi scius 
nenion pri ili. Ili publikigis ŝablone la 
samajn idiotaĵojn kiel pli frue. Fan- 
faronaĵoj abundas. Ekz. la « Tribunal» 
(hektografita organo de I’malperme- 
sita « Ruĝa Helpo ») raportis, ke el vi- 
laĝo apud ŝ. 4 komunistoj estis deno- 
ve arestataj, kvankam ili nur mallon- 
ge antaŭe estis revenintaj el la 
« internigejo ». Oni kaptis ilin pro la 
krio « Huĝfront’ ». Kompreneblc la 
« Tribunal » rakontis, ke tiuj estas 
kuraĝaj K-doj. Sed fakto estas, ke la 
4 junuloj trafis tial ree en la manojn 


de 1 ’policistoj, ĉar ili ebrie kriaĉis k 
insultis la faŝistan registaron. Mi 
sciiĝis tion de K-do, kiu loĝas en la 
sama vilaĝo k konas ilin. Sed eble 
estas pli interese konstati, ke la 
prezoj por nutraĵoj altiĝas, la labor- 
tempo plilongiĝas, edzaj virinoj estas 
maldungataj, la « sanktaj » promesoj 
de Hitler k K-io ne estas plenumataj, 
ne povas esti plenuinataj, ĉar la 
faŝismo ja devas unuavice lielpi al la 
interesoj de la grandkapitalistoj k- 
bienuloj. Estas klare, ke la pli- 
multo de 1’ laboristaro k etburĝaro ne 
divenis la demagogian rolon de 1’ faŝis- 
ta reĝimo, kiu grandanime pagigis la 
salajron por la festotago de I’ 1-a de 
Majo, sed kiu ŝtelis el la poŝoj de 
l’subprematoj jam miliardojn per 
limdepagoj k aliaj metodoj. Bedaŭ- 
rinde la laboristaro ĝenerale en la 
nuna momento taksas la valoron de 
I’ faŝismo laŭ la akirebloj en la fabrik- 
oj ktp, k tute malatentas la grandegan 
danĝeron de 1’faŝista kullurreakcio. 

Kiel mi legis hazarde ĉi tie, en la 
urbo estas ŝanĝitaj la nomoj de 
85 stratoj. Ci-lastaj nun portas la 
nomojn de faŝistaj herooj k eminentaj 
militbuĉistoj. Mi konstatas, ke multaj 
civitanoj ĉagreniĝis pri tio, ĉar * ili 
nun tre malbone povas sin orienti. 
I.a. unu strato havas nun la noinon 
de faŝisto, kiu akcidentiĝis dum 
aŭtomobilveturo. Tiaj « herooj » es- 
tas honorataj ! 

Mi aŭdis, kc la firmo Boŝ mal- 
dungis 400 inojn edziĝintajn. Tio ne 
plaĉas al la nacisocialistinoj, kiuj 
troviĝas inter ili. Ili voĉdonis sia- 
tempe por Hitler en la espero havi 
poste avantaĝojn. La malo efektiviĝis. 
Boŝ konstruas novan grandan fabri- 
kon. La konstruentrepreno nur rice- 
vis la rajton konstrui, kondiĉe ke 
200 laboristoj estu maldungataj favo- 
re al sama nombro da nacisocialistoj 
dungotaj. 

En la Nigra arbaro estas multaj 
memstaraj meblistoj, ĉefe en la « Na- 
gold-valo ». En la pli fruaj jaroj ili 
liveris regule kontraŭ kontanta mono 
al judaj entreprenistoj. Estas vere, ke 
ili devis labori por malaltaj prczoj. 
Pro tio ili ĉiam protestis k subtenis 
la Hitlerisman agadon k kompreneble 
pretis partopreni la kontraŭjudan 
bojkoton. La sekvo de tio estis, ke 
la judoj aŭ ne plu povas aŭ ne plu 


Por Stopi la Breĉon 

volas aĉeti ĉe ili, kio kaŭzis, ke ili 
nun estas senlaboraj. Fakte ili nun 
eksiĝis el la nacisocialista movado 
pro seniluziiĝo. Same fartas aliaj anoj 
de la meza klaso... 

... 4-VI-33. 

Karaj Gek-doj ! 

Havinte la bonŝancon forlasi la 
germanan teritorion por 48 horoj, mi 
profitas la okazon por skribi al vi. 
Car ĉe ni en Germanio estas sub- 
premita ĉiu libera pensesprimado k 
jam tute nenion oni povas skribi pri 
Germanio eksterlanden. .Kiam iu kon- 
versacias iom laŭte kun sampen- 
santo, li ĉiam devas observi la straton 
ĉiufianken por ne riski la danĝeron 
esti tuj arestata. Da spionoj nun 
estas tiom en Germ., ke oni devas 
supozi en ĉiu homo « naciecan gar- 
danton ». 

Kiel oni endanĝeriĝas, neatente el- 
parolante ion, pruvas jena okazintaĵo 
en Fr. Iu eldiris okaze de solenaĵo, 
kiam oni elpendigis la standardojn : 

« Jen oni denove elpendigas la ĉifon- 
ojn ! »'Li celis la hokokrucajn stan- 
dardojn. La viro estis samvespere 
arestita, kvankam li estis elparolinta 
la frazon tre mallaŭte. 

La lab. organizojn oni radikale mal- 
permesis, ilian propraĵon oni ĉiam 
konfiskis. Oni daflre ŝvebas en danĝe- 
ro, ke okazos hejmtraserĉo. Ankaŭ ĉe 
mi oni jam serĉadis en la loĝejo... 
Kompreneble mi antaŭe estis for- 
portinta la « ŝtatdanĝerajn » iibrojn... 
Kiam domtraserĉas profesiaj policist- 
oj, oni estas bonŝanca, ĉar ili kelkiom 
intence indulgas, sed kiam venas t.n. 
helppolicanoj, kiuj ja estas S.A.-anoj 1 
ili ĉion radikale konfiskas. La germ- 
anaj brunaj idiotoj ne favore rilatas al 
esperanto ; ili nomas ĝin juda lingvo, 
kiu meritas esti disvastigata inter la 
sovaĝuloj de Aŭstralio, Ili ja estas 
tiom malsaĝegaj, ke ili ĉion malakcep- 
tas, kio estas iom internacieca... 

Ion certan pri la politikaj kaptitoj 
oni malofte ekscias, ĉar pri tio oni 
severe sekretigas. E1 sufiĉe fidinda 
fonto mi aŭdis, ke ekzistas 3 klasoj 
laŭ traktado. Ciu pli malbona ol la 
alia. En la... a popoldomo, kiu nun 
estas S.A.-hejmo, troviĝas en la keloj 
multaj kaptitoj, kiuj povas esti viz- 
itataj de siaj parencoj, sed tiuj vizi- 
toj staras sub plej severa kontrolo. 
Tamen inulto tragutas. La trakt- 
ado en la... a popoldomo estas terura. 
La kompatinduloj estas tiom bata- 
taj, ke sur la tuta korpo estiĝas 
bluaj strioj de subhaŭta sango. Sed 
la kulmino estas jeno : Kiam iu estas 
reliberigata, li devas subskribi sciigon, 
ke manĝaĵo k traktado estis tre bonaj. 
Kiam iu rifuzas subskribi la sciigonf 
ĉar ĝi estas mensogego, Ii ricevas 
gumbastonan lecionon. La kaptitoj 
devas marŝi ĉiutage en la korto, 














96 


SENNACIULO 


kantante patriotajn kantojn k unu 
devas porti hokokrucan standardon... 
Mi loĝas en lernejo k povas observi la 
tiean vivon. La infanoj estas vere 
freneze naciecaj. Ili daŭrc kantas 
naciecajn kantajojn, salutas jam de 
malproksime ĉiun S.A.- aŭ S.S. 1 - 
anon per « Vivu Hitler ! » k levita 
mano... 

Sed la daŭraj promesoj pri labor- 
havigo ĝis nun nur estis k restis 
promesoj k ili restos promesoj. Sed 
diru nur unu vorton kontraŭ Ilitler, 
k ili manĝegas vin ! Ilitler estas la 
germana dio, li povus fari la plej 
grandan sensencaĵon, la popolo certe 
aprobus ĝin. 90% hodiaŭ blinde 
krias « Hajl Ilitler » k firme kredas 
al lia evangelio. 

Kio ajn okazu, mi almenaŭ per la 
koro k menso restos SAT-ano. 

La bruna leroro 

Depost la alveno de Ilitler al 
povo : 400 murditoj, 60.000 batitoj, 
350.000 ŝtelrompoj k perforto, ktp., 
50.000 en karceroj, 40.000 en punejoj, 
kie ili estas malbone traktataj ! Eta 
kriplulo en Berlin estis batata k 
minacata de la faŝistaro, se li rifuzus 
diri la adresojn de aliaj komunistoj 
(en la karcero de General-Pape-strato). 
Sed li rifuzis dirante : « Vi povos bati 
min ĝismorte, sed mi restos komunis- 
to k ne vendos miajn K-dojn ». — 
M. S. 


Ekster nia Movado 

Per la helpo de influhavaj personoj la polaj 
radio-stacioj ekkonsentis pri disaŭdigo de regu- 
laj programo (lekcioj, koncertoj) pri k en esp-o.— 
En Germanio nunteinpe neniu radio-stacio plu 
disaŭdigas informojn, kursojn aŭ eĉ nur la 
sernajnan programon en esp-o. 

Nuntempe (laŭ freŝdata enketo) esp-o estas 
instruata en Brilio en 27 lernejoj ; en 14 popol- 
Iernejoj (8 oliciale, 0 neoficiale) al 655 lernantoj 
(454 knaboj, 201, knabinoj) k en 13 altgradaj 
lernejoj (5 oficiale, 8 neoficiale) al 351 lernantoj 
(161 knaboj, 190 knabinoj). 

En Tasmanio (Aŭstralio) esp-o estas instruatn 
al infanoj neoflciale post la lernteinpo en unu 
lernejo. La koncerna instruisto havas grandan 
klason. 


Multaj abonoj finiĝas 
en Junio ! 

N1 petas renovigi abonojn k membrecon 
kiel eble plej akurate por eviti interrompon 
en la liverado. Prefere uzu por viaj pagoj 
unu el la sekvantaj poŝtĉekaj kontoj (ĉiuj 
je la nomo de S.A.T., 23, rue Boyer, 
Paris 20): 

Bruxelles n-ro 350 189 

S’Gravenhage n-ro 211 533 

Kopenhago n-ro 4 986 

Leipzig n-ro 85 148 

Stockholm n-ro 74 153 

Wien n-ro D-109 068 

# Zagreb n-ro 41 448 

Zŭrich n-ro VII1-200 49 


1 Anoj de Tnacisocial. Atak-taĉmentoj (mili- 
canoj). 


La ĝeneraldirekcio de Taŭstriaj fervojoj 
arangis ekzamenon pri scio k parolkapablo en 
esp-o (aŭ alia dua lingvo) por konduktoroj, kiu 
estas ĉiujare ripetata, por ke la deĵorantoj ne 
forgesu la lingvon. Anoncis sin en la stacioj 
Bruck 22, Graz 39, \Vien 47, Amstetten 17, 
Linz 66 k Salzburg 2. 

Laŭ « Germ. Esp-isto » la estraro de TGerm. 
Esp-Asocio turnis sin al la nacisocialistaj regnaj 
ministroj (por interno k propagando), kun 
proponoj utiligi esp-on en la servo de 1’nacia 
propagando, per eldono de flugfolioj, broŝuroj, 
radio-paroladetoj ktp. Bezulto de tiu elpaŝo 
ĝis nun ne estas konigita. 


Memornoto 

Represis el «S.R.» : Happel de VAube 
Troyes, 6.5. (vivo en la ruĝa arineo). 

PniESPER. ARTIK. K NOTOJN ENHAVIS I Signa - 

len , Stockh., 11., 18., 25.5., 1.6.; De Fakkcl, 
Amsterdam (rubr.) 18., 23., 27.5., 7.6.; A Vida 
Social , Lisboa, L, 15.5., 1.6. (paĝo, ankaŭ kun 
notoj el « S-ulo »); Le Peuple , Bruselo, 11.9., 
26.12.32, 4.1.33; La \Vallonie , Liĉge, 16., 
18.3; Le Prolĉtaire, Liĉge, 4.2., 15.4.; Journal 
de Charleroi , 4.2.; ITF-Bullcno, Amsterd. 

(rubr.), aprilo, majo. 

Pr i SAT enpresis : Nga Alusborgaren, Amal, 
24.5.; Le Trauailleur , Belfort, 3.6.; La Patrie 
Humaine, Paris, 2.6. 

• # 

En la monata gazeto « Forban » (frisa-nederl.) 
aperas depost majo 1932 regula esp. kurso. — 
En revuo por vegetarisino k eŭgeniko (rumana) 
« Vegetarismul » (Bukareŝto) aperas regula esp. 
paĝo kun resumo de la enhavo. 

• • 

« Renovacion», organo de 1’hisp. socialista 
junularo, Madrid, 3.6., enhavas larĝan esp. 
rubrikon k raportas pri la SAT-Kongreso. 


NIA POŜTO 

Nigrulo. ’•— Manuskr. «Interbatalo » ricevita. 

7161. — « Pafiĝi * kiel metafora esprimo en la 
senco de «jetiĝi» ne estas malkorekta. Vd. 
« Plena Vortaro », p. 348 : li pa/is sin /or (= su- 
bite malaperis). 

18.334. — Artik. pri skoltoj aperos. 

A. Bcntson. — Via abono finiĝas kun junio. 
5 kr. ĝis jarfino al la Kopenhaga poŝtĉeka 
konto de SAT. 



Duope ricevitajn verkojn ni recenzas, 
unuope ricevitajn ni nur mencias. 

Okamoto-Rikici : Teorio de Socia \'ivo. 
Evangelioj de Belismo, vol. 8.—. 37 p. Form. 
12 x 18. Prezo : 0.25 jeno. Eld. Belisma Koopera 
Kulturejo, Tomiokamura, ŝuntoo-gun, ŝizuoka- 
ken, Japanio. 

En ĉi tiu broŝuro la aŭtoro klarigas tiun parton 
de sia doktrino, kiu rilatas al la ekonomio. Li 
polemikas kontraŭ Marks rilate lian difinon pri 
valoro, prezo k distribuo de 1’plusvaloro. Laŭ 
li ĉi lasta ne devus esti disdonata al la laboristaro, 
sed devus servi por kapitaligo. Li rekonas la 
neceson malplialtigi la labortagon por ebligi pli 
altan kulturon k vivfeliĉon de la tuta homaro. 
Kiu legis la antaŭajn volumetojn, scios taksi 
ankaŭ ĉi tiun. 

Gvidilo pri Kopeniiago. Ilustrita faldebla 
prospekto belaspekta kun koncizaj klarigoj. 
Senpage havebla ĉe Turistforeningen for Dan- 
mark, Vestre Boulevard 18, Kopenhago, aŭ 
Societo de Danaj Esp-istoj, Fredericiagade 6, 
Kopenhago. 

AOstrio. Faldebla ilustrita prospekto, dedi- 
ĉita al la Kolonja Esp. Kongreso de la Federacia 
Ministerio por Komerco k Trafiko, \Vien, k 


eldonita de ĉi-lasta. Havcbla ĉe Internacia 
Esperanto-Muzeo, Neue Burg, Wien I. 

Jesus Amaya : Goethe. Bio-bibliografia 
studo en hispana lingvo (kun raciigita ortogra- 
fio) verkita de esp-ista K-do el Meksikio. Eld. 
Brambila, Guadalajara, Jal., Mĉj. 1932. — 68 pĝ. 
Form. 11x17. Prezo neindikita. 


KORESPONDADO 

Ĉeĥoslovakio. 

K-duFmilSeidel, Rosengasse 45, Gablonz a. N., 
intersangas PI, PM, kĉl. 

Germanio. 

Kurl Schmeisscr , Am Bahnhof 61-c, Dahtenl 
Sa., interŝ. PM (el Germanio, malnov-german- 
ŝtataj, Dancig, Saar), kĉl., pref. kun Sovetio. 
Certe resp. Ne sendos unue. 

Hispanio. 

K-do 29 j., fraŭlo, koresp. kun fraŭlaj SAT- 
aninoj el Germanio. Adr. : Af. Balaguer, Avenida 
de Catalufia 2, Tarrega. Lerida. 

Litovlo. 

J. Svilainis, Molelai, Videniŝkiai, koresp. k 
interŝ. L, PK, Pl, esp. gaz. kun legantoj de 
« S-ulo ». 

Portugalio. 

Juna K-do dez. koresp. kun eksterlandaj 
Gek-doj, L, PI. Skribi al : Sebastiao Nunes, 
Rua do Paraizo 28, 1°, Lisboa. 

Sovetio. 

Esp. rondeto ĉe ĝardenkult. instituto (33 
gestud. 18-25-j.) dez. kor. L, Pl, kĉl. K-do 
A.D. Borisogtebski, urbo Micurinsk, poŝtkesto 
24, Institut imeni Micurina. 

Svedio. 

La Fsperanto-klubo en Dals-Langed aranĝos 
en julio letervesperon k petas alsendon de PK 
k L el la tuta mondo. Ni certe respondos. Skribu 
al : Esperanto-klubo E. Svantesson, Dals- 
Langed, Svedio. 


Radio-programo 

26.6: 19.40-20.00: Ljubljana, 576 m, kantoj 
kun esp. klarigoj (samhore: 3.7). 

21.15-21.45 MET: Minsk, 1105 m. (same: 
28.6). 

28.6: 22.35-22.55 : Warszawa, 1400 m, Kra- 
kow, 312,8 in, parolado. 

29.6 : 22.07-22.30 (?) : Leningrad, 857 m, 
informoj. 

8.7: 15.15-15.30: Turo EilTel (Paris), 1445 m, 
parolado. 





































